# **DECIZIA ETAPEI DE ÎNCADRARE**

## Nr. număr din zz.ll.aaaa

Draft

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, , înregistrată la APM Salaj cu nr. 2645/08.05.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.05.2017, că proiectul: ***Modernizare racord 20 KV, PTM și LEA 0,4 KV zona Șărmășag 2*,** propus a fi amplasat în comuna Șărmășag, satul Șărmășag, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 13, lit a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) mărimea proiectului:

În perioada de execuţie a lucrărilor, suprafaţa de teren ocupată temporar va fi: St = 52800 m2. Suprafaţa de teren ocupată definitiv este: Sd = 1m2(pentru fundaţiile nou proiectate).

**Se propun următoarele lucrări:**

lucrări de înlocuire conductor OL-AL 3X50/8 mmp uzat și îmbătrânit, cu conductor OL-AL 70/12 mmp pe tronsonul dintre SS6430-STc0602;

îmbunătăţirea/refacerea prizelor de pământ necorespunzătoare, pe tronsoanele specificate;

înlocuirea stâlpilor ancoraţi, pe același tronson;

înlocuirea izloției ceramice cu izolație compozită între SS 6430 și STc0602 a opt separatoare;

înlocuirea a opt separatoare tip STE cu separatoare tip STEP-NO;

montarea unui separator de secționare în axa între S-axa Cozla și S-axa Lozna;

montarea unui separator de secționare în axa între Rac. Cuciulat și S-axa Cozla;

lucrări de defrişare a vegetaţiei, pentru asigurarea culoarului de protecţie şi de siguranţă, pe tronsoanele specificate.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Șărmășag, satul Șărmășag, jud. Sălaj.

c1) utilizarea existentă a terenului: conform certificatului de urbanism nr. 7/29.01.2016 emis de Consiliul Județean Sălaj, terenul aferent lucrărilor propuse ce va fi ocupat temporar și definitiv, se află situat în intravilanul și extravilanul localităților: Ciocmani și Băbeni, comuna Băbeni; Răstoci, comuna Ileanda; Cuciulat, Letca, Toplița și Lemniu, comuna Letca, jud. Sălaj.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a) proiectul intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul se află parțial în ariei naturale protejată de interes comunitar „Cursul Mijlociu al Someșului”, cod ROSPA 0114 (Arie Specială de Protecție Acvifaunistic), respectiv linia rețelei electrice ce trece prin sit este de 9,54 km. Punerea în exploatare a obiectivului nu poate afecta direct situl. Realizarea proiectului nu afectează și nu va afecta starea de conservare favorabilă a ariei naturale protejate. Proiectul se va realiza respectând principiile exploatării durabile a resurselor, fără a produce daune și fără a afecta dezvoltarea armonioasă a arealului.

b) din analiza listei de control pentru etapa de încadrare nu rezultă un impact semnificativ asupra sitului al proiectului propus.

Condiţiile de realizare a proiectului:

Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Realizarea reţelelor de canalizare etanşe pentru a preveni poluarea solului şi a pânzei freatice.

Respectarea prevederilor STAS 10009/1988, privind nivelul de zgomot.

Înterzicerea depozitării direct pe sol a deşeurilor sau a materialelor cu pericol de poluare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Nu se vor executa defrişări de suprafeţe ocupate cu specii de arbori.

La încheierea lucrărilor se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren şi spaţiile verzi afectate de lucrările de execuţie vor fi aduse la starea iniţială.

În scopul conservării habitatelor şi speciilor de interes comunitar din zona de implementare a   proiectului se interzice:

- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

Se va urmări prevenirea braconajului în zona de implementare a proiectului şi în zonele învecinate, inclusiv la pescuit. Lucrările se vor executa pe traseul existent al drumurilor forestiere, astfel încât să nu modifice şi să nu deterioreze cadrul natural al zonei.

Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică.

În tipul execuţii lucrărilor se vor lua toate măsurile necesare în vederea menţinerii stării actuale de conservare a tipurilor de habitate naturale şi a speciilor de interes comunitar.

Transportul materialelor se va realiza pe partea carosabilă existentă a drumurilor.

Utilajele şi autovehiculele folosite vor circula cu viteze reduse, vor fi de generaţie recentă, verificate tehnic şi dotate cu sisteme de reducere a poluanţilor, pentru a diminua cât mai mult posibil  impactul asupra speciilor de interes comunitar.

Este strict interzisă spălarea utilajelor  în albia sau pe malul cursurilor de apă.

Nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului.

Se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi.

Proiectul propus nu necesită parcurgerea celorlalte etape ale procedurii de evaluare adecvată.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate – György